CELEX: 62009CN0281
Language: et
Date: 2009-07-22 00:00:00
Title: Kohtuasi C-281/09: 22. juulil 2009 esitatud hagi — Euroopa Ühenduste Komisjon versus Hispaania Kuningriik

24.10.2009   
            
            
               ET
            
            
               Euroopa Liidu Teataja
            
            
               C 256/7
            
         22. juulil 2009 esitatud hagi — Euroopa Ühenduste Komisjon versus Hispaania Kuningriik
   (Kohtuasi C-281/09)
   2009/C 256/14
   Kohtumenetluse keel: hispaania
   
      Pooled
   
   
      Hageja: Euroopa Ühenduste Komisjon (esindajad: L. Lozano Palacios ja C. Vrignon)
   
      Kostja: Hispaania Kuningriik
   
      Hageja nõuded
   
   
               —
            
            
               tuvastada, et kuna Hispaania Kuningriik on lubanud nõukogu 3. oktoobri 1989. aasta direktiivi teleringhäälingutegevust käsitlevate liikmesriikide teatavate õigus- ja haldusnormide kooskõlastamise kohta (89/552/EMÜ (1)) artikli 18 lõike 2 jultunud, korduvaid ja tõsiseid rikkumisi, siis on Hispaania Kuningriik rikkunud selle direktiivi artikli 3 lõikest 2 tulenevaid kohustusi, mida tuleb lugeda EÜ asutamislepingu artikliga 10 koostoimes;
            
         
               —
            
            
               mõista kohtukulud välja Hispaania Kuningriigilt.
            
         
      Väited ja peamised argumendid
   
   Komisjon leiab, et reklaami mõiste kitsendava tõlgendamisega — mis seisneb teatavate reklaamiliikide (eelkõige reklaamuudiste, telereklaami, sponsorreklaami ja mikroreklaami) käsitlemises selliselt, et need ei kuulu reklaami alla ning seega ei kohaldu neile direktiivis 89/552/EMÜ ettenähtud ajalised piirangud — rikub Hispaania Kuningriik seda direktiivi.
   
      (1)  EÜT 1989 L 298, lk 23; ELT eriväljaanne 06/01, lk 224.